Két fajta bankszámlaszámmal, vagy más néven pénzforgalmi jelzőszámmal találkozhatsz Magyarországon. Kétszer nyolc, vagy háromszor nyolc számjegyű lehet egy szabályos számlaszám, attól függően, hogy a bank melyiket használja. Az első három számjegy a bank hivatalos azonosítószáma, az azokat követő 4 számjegy a bankfiók azonosítója, a nyolcadik számjegy ellenőrző szám, a 9. és 16.vagy 24. szám között pedig a saját azonosítóink vannak, amelyről a bankszámlát lehet beazonosítani. A 16. és a 24. szám szintén ellenőrző szám.